## บันทึกข้อความ

**ส่วนงาน**  สำนักงานมหาวิทยาลัย สำนักงานบริหารงานวิจัย โทรศัพท์ 43613 โทรสาร 43600

**ที่** อว8392(10)/ว.423 **วันที่** สิงหาคม 2563

**เรื่อง** เปิดรับสมัครทุนอุดหนุนนักวิจัยหลังปริญญาเอก (Post-Doctoral Fellowship )รอบที่ 1/2564

**เรียน** คณะ/สถาบัน

ตามที่ มหาวิทยาลัยเชียงใหม่ ได้พิจารณาจัดสรรทุน CMU Presidential Scholarship โดยมีสำนักงานบริหารงานวิจัยเป็นหน่วยงานรับผิดชอบทุนอุดหนุนนักวิจัยหลังปริญญาเอก (Post-Doctoral Fellowship) นั้น

ในการนี้ สำนักงานบริหารงานวิจัย จึงขอเปิดรับสมัครนักวิจัยหลังปริญญาเอก (Post-Doctoral) รอบที่ 1 ประจำปีงบประมาณ 2564 โดยเอกสารการสมัครมีดังต่อไปนี้

1. แบบสรุปผลงานตีพิมพ์ในฐานข้อมูล ISI, Web of Science ใน Q1-Q2 ช่วงปี 2018-2020

ของนักวิจัยหลังปริญญาเอก

1. แบบสรุปผลงานตีพิมพ์ในฐานข้อมูล ISI, Web of Science ใน Q1-Q2 ช่วงปี 2018-2020 ของอาจารย์นักวิจัยอาวุโสผู้ดูแลนักวิจัยหลังปริญญาเอก
2. แบบสรุปข้อมูลโครงการวิจัยของอาจารย์นักวิจัยอาวุโส
3. แบบสรุปจำนวนนักศึกษาระดับบัณฑิตศึกษาในความดูแลของอาจารย์นักวิจัยอาวุโส
4. หนังสือยืนยันการสนับสนุนจากส่วนงานต้นสังกัด
5. หนังสือรับรองคุณวุฒิหรือใบปริญญาเอกของนักวิจัยหลังปริญญาเอก
6. แนบประวัติและผลงานตีพิมพ์หน้าแรก ของนักวิจัยหลังปริญญาเอก และอาจารย์นักวิจัยอาวุโสผู้ดูแลนักวิจัยหลังปริญญาเอก

สามารถดาวน์โหลดแบบฟอร์มและยื่นเอกสารการสมัครผ่านระบบ online ได้ที่ QR code ที่ปรากฏด้านล่าง หรือดูรายละเอียดได้ที่ rac.oop.cmu.ac.th หัวข้อข่าวสารสำนักงานบริหารงานวิจัย โดยจะ**เปิดรับสมัครจนถึงวันศุกร์ที่ 4 กันยายน 2563** หากยื่นเอกสารการสมัครผ่านระบบ online เรียบร้อยแล้ว ขอให้ผู้สมัครแจ้งรายละเอียดไปยังส่วนงานต้นสังกัดเพื่อทราบและจัดทำบันทึกแจ้งความประสงค์มายังสำนักงานบริหารงานวิจัยต่อไป

จึงเรียนมาเพื่อโปรดทราบ และโปรดพิจารณาประชาสัมพันธ์ให้ทราบโดยทั่วกัน จักขอบคุณยิ่ง

(ศาสตราจารย์ ดร.สัญชัย จตุรสิทธา)

รักษาการแทนผู้อำนวยการสำนักงานบริหารงานวิจัย



ดาวน์โหลดเอกสาร

https://cmu.to/SYixi



ยื่นเอกสารการสมัคร

https://cmu.to/kev7m